OpenLLM-France/wikimedia huggingface dataset:
# Hannah More

Hannah More (Bristol, 1745eko otsailaren 2a – 1833ko irailaren 7a) idazle erlijioso ingelesa, filantropoa, poeta eta dramaturgoa izan zen. Samuel Johnson, Joshua Reynolds eta David Garricken zirkuluan koka diateke, gai moral eta erlijiosoei buruz idatzi zuenez.

## Biografia

Bristolen jaio zen, eta bere aitak bertan fundatutako eskola irakasle izan zelarik, bertan antzerki-lanak idazten hasi zen. Londresko elite literarioan eta Bluestocking esaten zitzaien emakume intelektual eta idazleen zirkuluetan kide nabarmen gisa barneratu zen. Adinean aurrera egin ahala, bere antzezlanak eta poesia are ebanjelikoagoak bihurtu ziren.
Esklabismoaren aurka zegoen talde batekin elkartu zen halaber, baina oro har nabaritu zen kontserbadorismo politikoagatik, eta antifeminista, kontrairaultzaile edo feminista kontserbadoretzat jo izan da ondorengo analisietan. Hala ere, emakume idazleen belaunaldi gero eta nabarmenago baten parte ere kontsidera daiteke, garai bertsukoak baitira Fanny Burney, Mary Wollstonecraft, Ann Radcliffe, Maria Edgeworth, Madame de Staël, Lady Granville eta Jane Austen bera.

## Erreferentziak

* ↑ British women's writing in the long eighteenth century : authorship, politics, and history. Palgrave Macmillan 2005 ISBN 1-4039-4931-X. PMC 58536296. (Noiz kontsultatua: 2023-03-28).
* ↑ Morales, Ana Isabel. (1996). «Hitzaurrea - Harrotasuna eta aurrejuzkuak» www.armiarma.eus (Ibaizabal) (Noiz kontsultatua: 2023-03-28).

## Kanpo estekak

* Artikulu hau, osorik edo zatiren batean, Ingelesezko Wikipediako «Hannah More» artikulutik itzuli da; zehazki, 2023-03-06ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q25880
* Multimedia: Hannah More / Q25880
# Anna Laetitia Barbauld

Anna Laetitia Barbauld (ezkongai izena, Anna Laetitia Aikin ; 1743ko ekainaren 20a - 1825eko martxoaren 9a ) ingeles nazionalitateko emakumezko olerkaria, saiogilea eta haurrentzako liburuen idazlea izan zen.
Barbauld genero anitzetan espezializatutako "letren emakumea" izan zen eta karrera arrakastatsua izan zuen. Palgrave eskola ospetsuko irakaslea eta haurrentzako liburuen idazle berritzailea ere izan zen; bere liburu ospetsuek eredu pedagogikoa eskaini zuten mende bat baino gehiagoz. Bere saiakerek erakutsi zuten posible zela emakume batek publikoki politikan parte hartzea, eta beste emakumezko autore batzuek imitatu zuten; Are garrantzitsuagoa dena, bere poemek Ingalaterran erromantizismoa garatzen lagundu zuten. Barbauld literatur kritikaria ere izan zen, eta XVIII. mendeko eleberri britainiarren antologiak kanona ezartzen lagundu zuen gaur egun ezagutzen den moduan.
Barbaulderen literatur ibilbidea 1812an amaitu zen bat-batean, Eighteen Hundred and Eleven poema argitaratu zuenean, Britainia Handia Napoleondar Gerretan parte hartzea kritikatu zuena. Jaso zituen kritika gogorrak harrituta utzi zuten, zeren bere gainerako bizitza osoan obrarik ez berriro argitaratzea erabaki zuen. Bere ospea gehiago hondatu zen Frantziako Iraultzaren gorenean inspiratu zuen erromantizismoaren zenbait poeta geroagoko urteetan beraien aurka jo zutenean, kontserbadoreagoak bihurtu zirenean. XIX. mendean haur liburuen idazle arduratsu gisa soilik gogoratu zuten eta XX. Mendean ahaztu egin zuten, 1980ko hamarkadan literatur kritika feministak gora egiteak bere lanekiko interesa berritu eta hauen birbalorazioa sortu zuen arte.
* Datuak: Q268305
* Multimedia: Anna Laetitia Barbauld / Q268305
# Frances Hodgson Burnett

Frances Hodgson Burnett (Cheetham, Manchester; 1849ko azaroaren 24a - Plandome Manor, New York, 1924ko urriaren 29a) britainiar idazle eta antzerkilaria izan zen. 1905ean Ameriketako Estatu Batuetan nazionalizatu zen. Haur eta gazte literaturako hiru eleberrirengatik da bereziki famatua, Little Lord Fauntleroy (1885–1886), A Little Princess (1905), eta The Secret Garden (1911), hainbat film adaptazio izan dituena.

## Biografia

Bere aitaren heriotzak familia hondamendira eraman zuen, eta, beraz, 1865ean Ameriketako Estatu Batuetara emigratu behar izan zuten. Garai hartan, Frances olerki eta kontakizun laburrak idazten hasi zen. Hogeita hiru urterekin, P. Burnett doktorearekin ezkondu zen, eta bi seme-alaba izan zituen. 1877an bere lehen eleberria agertu zen, That Lass O'Lowrie' s, baina arrakasta ez zitzaion Little Lord Fauntleroy (1885) argitaratu zen arte iritsi, ondoren A Little Princess (1905) (urte berean estatubatuar nazionalizatu zen) eta The Secret Garden (1910) lanekin sendotuz, haurrentzako trilogia osatzen dutenak. 1901etik aurrera, dibortziatu eta Stephen Townsend doktorearekin ezkondu zen. Bermudetan eta Long Islanden bizi izan zen, bi aldiz dibortziatu ondoren. Gainera, bere seme nagusia galdu ondoren, lorezaintza, teosofia eta espiritismoan aritu zen, 1924an hil zen arte.

## Kanpo estekak

* Datuak: Q276028
* Multimedia: Frances Hodgson Burnett / Q276028
# Elizabeth Gaskell

Elizabeth Cleghorn Gaskell, jaiotzez Elizabeth Cleghorn Stevenson (Chelsea, Londres, Ingalaterra, 1810eko irailaren 29a - Holybourne, Hampshire, Ingalaterra, 1865eko azaroaren 12a) ingeles eleberrigilea izan zen.

## Biografia

Gaztaroan bizi izandako giroa agertzen du eleberrietan; Mary Barton (1848) obran, esaterako, industriaren arazoak kontatu zituen. Beste liburu batzuetan, herriko bizimodua erakutsi zuen (Cranford, 1853; North and South, 1854-55; Wives and Daughters, 1866). Harena da, halaber, Life of Charlotte Brontë (1857), Charlotte Brontë eleberrigilearen lehen biografia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q229226
* Multimedia: Elizabeth Gaskell / Q229226
# Edith Nesbit

Edith Nesbit (Londres, 1858ko abuztuaren 15a - New Romney, 1924ko maiatzaren 4a) idazlea eta poeta ingelesa izan zen.

## Biografia

Sei anai-arrebetan gazteena izan zen. Ingalaterra, Espainia eta Frantzian zehar bidaiatu zen.
Hubert Bland politikari sozialistarekin ezkondu zen 21 urterekin eta 5 ume izan zituzten.
"Fabian Society" Elkartearen sortzaileetako bat izan zen, bere senarrarekin batera.
Jende aurrean erretzen zuen lehen emakumeetako bat izan zen.
Biriketako minbiziarengatik hil zen.

## Idazle lana

Batez ere, umeentzako liburu ugari idatzi zituen, umorez beteak eta estilo oso berritzailearekin (gai arruntak elementu magikoekin nahastuz), baina beste lan ugari ere idatzi zituen: beldurrezkoak, erromantzeak, poesia, propaganda sozialista, antzezlanak eta beste lan batzuei egindako aipamen eta iruzkinak.
Edith Nesbiten lanak beste idazleen inspirazio iturri ere izan ziren, esate baterako, C.S. Lewis, Narniako kronikak idatzi zituena; J. K. Rowling, Harry Potter protagonista daukan bildumaren egilea; Diana Wynne Jones; P. L. Travers; edota Edward Eager.

## Lan hautatuak

* The Story of the Treasure Seekers, 1899.
* Five Children and it, 1902.
* The Story of the Amulet, 1906).
* The Magic City, 1920.
* The Phoenix and the carpet, 1904.
* The last of the dragons, 1980.
* The Enchanted Castle, 1907.
* Man-Size in Marble, 1887.
* The House With No Adress, 1909.
* Railway Children, 1906.
* Grim Tales, 1893.

## Erreferentziak

* ↑ Moore, Doris Langley-Levy. (1966). E. Nesbit; a biography. Philadelphia: Chilton Books.
* ↑ E.Nesbit. In ISFDB. .

## Kanpo estekak

* Edith Nesbit and The Railway Children
* http://www.gutenberg.org/author/Edith_Nesbit doako liburu elektronikoak.
* https://web.archive.org/web/20050716013423/http://www.geocities.com/duendesamed/ Edith Nesbiten “Five Children and It” eleberrian oinarritutako anime lana.
* Datuak: Q231708
* Multimedia: Edith Nesbit / Q231708
# Sotresgudo

Sotresgudo Burgosko udalerria da, Odra-Pisuerga eskualdean dagoena.
2008ko urtarrilaren 1eko erroldaren arabera 578 biztanle zituen. Populazioa nabarmen jaitsi zen, 428 biztanleetara, hurrengo urteetan (INE 2023).

## Ikus, gainera

* San Kristobal baseliza (Sotresgudo)
* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1641152
* Multimedia: Sotresgudo / Q1641152
# Charlotte von Ahlefeld

Charlotte Sophie Luise Wilhelmine von Ahlefeld (Ottmannshausen, Berlstedt, Turingia, 1781ko abenduaren 6a -Teplice, Bohemia, 1849ko uztailaren 27a) alemaniar nobelagilea izan zen. Eleberri batzuetarako Elise Selbig ezizena erabili zuen, eta Natalia bere poema-liburu batzuetarako.

## Biografia

Von Ahlefeld Erfurtetik gertu jaio zen, Charlotte von Seebach gisa, Hanoveko Erresumako familia noble batean. Haren aita komandantea zen, eta irakasle partikular eta institutrizez jositako hezkuntza jaso zuen Charlottek.
Gaztetan hasi zen idazten, eta 1797an argitaratu zuen lehen eleberria, Goetheren kritika onak jasoz. Schleswigeko lur-jabe batekin (Johann Ritter von Ahlefeld) ezkondu zen 1798ko maiatzaren 21ean. 1807an banandu ziren, baina Schleswig-en bizitzen jarraitu zuen 1821 arte, Weimarrera bizitzera joan eta Charlotte von Stein-en lagun egin zen. Osasun ahula zuen eta 1846an balneario batean hil zen 67 urte zituela .

## Lan hautatuak

* Liebe und Trennung, oder merkwürdige Geschichte der unglücklichen Liebe zweyer fürstlicher Personen jetziger Zeit (Weißenfels 1797)
* Maria Müller (1799)
* Die Bekanntschaft auf der Reise (Berlín 1801)
* Die Stiefsöhne
* Therese (Hamburgo 1805)
* Briefe auf einer Reise durch Deutschland und die Schweiz im Sommer 1808
* Altona (1810)
* Franziska und Änneli (1813)
* Erna (1819)
* Felicitas (1825)
* Der Stab der Pflicht (1832)

## Erreferentziak

* «Ahlefeld, Charlotte Sophie Luise Wilhelmine». The American Cyclopaedia 1. 1873. p. 211.
* (alemanez) Karl Goedeke (1875). «Ahlefeldt, Charlotte von». Allgemeine Deutsche Biographie 1. p. 160.

## Kanpo estekak

* Datuak: Q71561
* Multimedia: Charlotte von Ahlefeld / Q71561
# Annette von Droste-Hülshoff

Annette von Droste-Hülshoff (1797ko urtarrilaren 10a - 1848ko maiatzaren 25a) Alemaniako erromantizismoaren barneko Biedermeier korronteko poeta eta idazle alemaniarra izan zen. Baladen, poema epikoen eta erlijiosoen egilea.

## Biografia

Wesphaliako familia aristokratiko eta katoliko batean jaioa, haurtzaro eta gaztaro gaixotia izan zuen, hasieran aitaren ardurapean eta hil ondoren, ahizpa zaharrenaren ardurapean. Irakasle partikularrek hezi zuten eta txikitan hasi zen idazten, baina ia 40 urte bete arte ez zuen argitaratu.
Gaztetan egindako bidaia batzuen ondorioz, bere garaiko garaikide batzuk ezagutu zituen, hala nola Goethe edo Grimm anaiak, eta horrek kezka eragin zion idazteko, kritika batzuk izan arren, olerkiak idazten hasi zen.
Bere bizitzako azken urteak anaiaren gazteluan eman zituen, azken lan batzuk amaitzen ari zela. 1848ko maiatzaren 24an hil zen Meersburgeko gazteluan, Konstantzako aintziraren ondoan, ziur aski pneumonia larriak jota.

## Lanak

Bere lan garrantzitsuenak hauek dira:
* 1813 Berta
* 1819 Ledwina
* 1834 Das Hospiz auf dem großen Sankt Bernhard
* 1834 Des Artztes Vermächtnis
* 1835 Der Graf von Thal, Der Weiher, Des alten Pfarrers Woche, Die Elemente, Der Säntis (gedichten)
* 1838 Die Schlacht im Loener Bruch
* 1840 Das geistliche Jahr
* 1840 Der Geierpfiff, Der Mutter Wiederkehr
* 1840 Perdu!
* 1842 Die Judenbuche
* 1842 Der Spiritus familiaris des Roßtäuschers
* 1842 Der Knabe im Moor
* 1844 verschillende gedichten
* 1845 Bilder aus Westfalen
* 1860 Letzte Gaben
* 1878-79 Sämtliche Werke

## Kanpo estekak

* Datuak: Q57307
* Multimedia: Annette von Droste-Hülshoff / Q57307
# Bertha von Suttner

Bertha Felicitas Sophie Freifrau von Suttner (Bertha von Suttner baronesa, Praga, 1843ko ekainaren 9a - Viena, 1914ko ekainaren 21a) austriar idazlea eta bakezalea izan zen. Kinsky kondearen alaba. Bakezale sutsua izan zen. Berna (1892), Anberes (1894) eta Hanburgoko (1897) bake-biltzarrak bultzatu zituen. 1905ean, Bakearen Nobel saria eman zioten. Eleberri bakezaleak idatzi zituen. Die Waffen nieder (1889, Behera armak!) liburuagatik da ezaguna batez ere. Beste lan aipagarri batzuk: Inventarium einer Seele (1883, Arima baten inbentarioa) eta Marthas Kinder (1912, Martaren semeak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q18456
* Multimedia: Bertha von Suttner / Q18456
# Maria Konopnicka

Maria Stanisława Konopnicka, , Maria Wasiłowska ezkongabe-izenaz, (Suwałki, Poloniar Tsarerria, 1842ko maiatzaren 23a - Lviv, Austria-Hungariako Inperioa, 1910eko urriaren 8a) poloniar poeta, eleberrigile, haur literaturako idazle, kazetari eta literatura-kritikari eta emakumeen eskubideen zein Poloniaren independentziaren aldeko ekintzailea zen. Ezizenak erabili zituen idazteko, besteak beste Jan Sawa, Marko eta Jan Waręż. Poloniako garai positibistako idazlerik garrantzitsuenetako bat da.

## Lanak
### Eleberriak

* Cztery nowele (1888)
* Moi znajomi (1890)
* Na drodze (1893)
* Nowele (1897)
* Ludzie i rzeczy (1898)
* Na normandzkim brzegu

### Haur literatura

* Śpiewnik dla dzieci
* O Janku Wędrowniczku (1893)
* O krasnoludkach i o sierotce Marysi (1896)
* Na jagody (1903)
* Szkolne przygody Pimpusia Sadełko (1905)
* Co słonko widziało
* Dym
* Nasza szkapa

### Olerkiak

* Z mojej Biblii (1896)
* Linie i dźwięki (1987)
* Italia (1901)
* Drobiazgi z podróżnej teki (1903)
* Śpiewnik historyczny (1904)
* Ludziom i chwilom (1905)
* Nowe pieśni (1905)
* Głosy ciszy (1906)
* Datuak: Q257852
* Multimedia: Maria Konopnicka / Q257852
# Mariana Angélica de Andrade

Mariana Angélica de Andrade (Aldeia de Casa Branca, Sousel, 1840ko maiatzaren 11 - Setúbal, 1882ko azaroaren 14) Portugalgo poeta izan zen.

## Biografia

Marianaren gurasoak Francisca Pereira da Silva eta Joaquim António Serrano poeta, idazle eta kazetaria izan ziren. Alentejoko herri batean jaio zen 1840an. 4 urterekin Setúbalera joan zen bere ama pontekoarekin bizitzera.
1874an, Setúbalen, António Cândido de Figueiredo poeta, filologo eta idazlearekin ezkontza zibila egin zuen. Ezkonberriak Lisboara joan ziren bizitzera eta bi alaba izan zituzten: Rosalinda (1875ean jaioa) eta Corina (1877an).
Mariana Andrade biriketako tuberkulosiaren ondorioz hil zen. Cemitério dos Prazeres hilerrian ehortzi zuten, azaroaren 16an. Hil ondoren, hainbat egunkarik "Poetisa do Sado" deitu zioten.

## Lanak
### Inprimatutako lanak

* Murmurios do Sado (Gomes de Amorim-en hitzaurrea), Setúbal, Typographia José Augusto Rocha, 1870
* Reverberos do Oeste (Gomes de Amorim-en hitzaurrea) , Porto, Joaquim Antunes Leitão, 1883

### Aldizkarietako kolaborazioak

* Gazeta Setubalense
* Aspirações
* Voz Feminina (1868-1869)
* Almanaque de Lembranças (1867)
* Almanaque de Senhoras (1871)
* "Liberdade" Grinalda Literária, 1874/10/6
* Gazeta das Salas, 1877

## Erreferentziak

* Artikulu hau, osorik edo zatiren batean, portugesezko wikipediako «Mariana Angélica de Andrade» artikulutik itzulia izan da, 2017-10-07 data duen 50060639 bertsioa oinarritzat hartuta. Sartze-datarik ez duten erreferentziak, edo 2017-10-07 baino lehenago datatuak, jatorrizko artikulutik ekarri dira itzulpenarekin batera.
* 1 2 3 (Portugesez) Mariana Angélica de Andrade. "Escritoras em Português" - Projeto FLUL (Noiz kontsultatua: 2022ko martxoaren 3a).
* 1 2 3 4 5 (Portugesez) Vilar, Anita. (2012). Poetisa do Sado. quebralemes - Blogue do Núcleo de Poesia de Setúbal (Noiz kontsultatua: 2022ko martxoaren 3a).

## Ikus gainera

* Mariana Angélica de Andrade, "Sadoko poeta"

## Kanpo estekak

* Datuak: Q48871667
# Angelina Abad Cantavella

Angelina Abad Cantavella (Vila-real, Castelló de la Plana, 1893ko abenduaren 20a – 1965eko otsailaren 4a), Celia izenez ere ezaguna, irakasle eta idazle espainiarra izan zen, Vila-realen alaba kutuna, bertako kulturari egindako ekarpenagatik.

## Biografia

Angelina Abad kultura handiko emakume gisa nabarmendu zen, zalantzarik gabe bere familia giroak bultzatuta: aita, Juan Bautista Abad, medikua izan zen eta ama, Ana María Cantavella, maistra. Ildo horretan, ama eta bera aitzindariak izan ziren, XIX. mendearen amaieratik XX. mendearen lehen hamarkadetara bitartean hezitzaile lanbidean ziharduten emakume bakanetakoak baitziren.
Asko dira gerorako utzi zituen idazkiak, eta tokiko literaturaren erreferente handienetako bat bihurtu zen. Abad El novio de la niña bezalako antzezlanen egilea da. Bertan, bere familia zerbitzatzen zoriontsu den emakume bat aurkezten du, eta horregatik, azkenean, bizimodu on bat lortzen du. Hezkuntzarako eskubidearen defendatzailea, bere alabak konbentzitu zituen Irakasle karrera egin zezaten eta etxe partikularretan edo landa-eskoletan irakats zezaten.
Sinesmen erlijioso sendoko katolikoa, Dos madres o dignidad de la madre cristiana eta El rosario en familia idatzi zituen. Aipatzekoa da bere obra poetikoa, garai hartako hainbat aldizkaritan argitaratua, besteak beste, Heraldo de Castellón-enean. Sonetoak, zortzidunak, hamardunak dira poesian landu zituen forma poetikoetako batzuk. Gustavo Adolfo Bécquer, Fray Luis de León edo Santa Teresa de Jesusen eragina etengabeak dira bere obra poetikoan, nagusiki intimista.
Ideologia kontserbadorea izan arren, emakumeak bere patua aukeratzeko, kritikatua izan gabe jendaurrean idazteko eta etxetik kanpo lan ordaindua egiteko eskubidea defendatu zuen beti. Berak lagundu zuen tokiko artxiboetan administrari laguntzaile gisa.
2005ean, bere jaioterriko Haur eta Lehen Hezkuntzako ikastetxe bati bere izena jartzea erabaki zen.

## Obra

* El rosario en familia.
* Dos madres o dignidad de la madre cristiana.
* El novio de la niña.

## Erreferentziak

* ↑ «PERSONATGES IL·LUSTRATS: ANGELINA ABAD CANTAVELLA» web.archive.org 2017-04-10 (Noiz kontsultatua: 2022-11-22).
* ↑ «Hijos predilectos - Arxiu Municipal de Vila-real» web.archive.org 2017-04-10 (Noiz kontsultatua: 2022-11-22).
* 1 2 (Gaztelaniaz) mayo, Fundación Caja Castellón · 7; literatura, 2020 · Arte y; arqueología, Historia y; Reportajes. Escritoras castellonenses para disfrutar leyendo. (Noiz kontsultatua: 2022-11-22).
* 1 2 «Diccionari biogràfic de dones» web.archive.org 2016-03-03 (Noiz kontsultatua: 2022-11-22).
* ↑ (Gaztelaniaz) «La maestra y poetisa de su tierra» El Periódico Mediterráneo 2005-04-07 (Noiz kontsultatua: 2022-11-22).

## Kanpo estekak

* Datuak: Q19997799
# Teresa Imízcoz Beunza

Teresa Imízcoz Beunza (Iruñea, 1965eko urriaren 8a) filologoa eta idazlea da. UNEDeko Iruñeko zentroko zuzendari izendatu zuten 2022an.

## Biografia

Iruñean jaioa, Filologia Hispanikoko lizentziatura eta doktoregoa egin zituen Nafarroako Unibertsitatean. Columbiako Unibertsitatean (New York) ikerketa-egonaldiak egin ondoren, Nafarroako eta Georgetowneko Unibertsitateetan (Washington D. C.) irakasle aritu zen hamalau urtez.
Cervantes Institutuko zuzendaria izan zen Bordelen eta Tolosan (2003-2010). Handik hartu zuen UNEDeko zentro elkartuaren ardura, Gasteizen (2011-2022), eta han sortu zuen Orientazio, Informazio eta Enplegu Zentroa (COIE). El Correo egunkariko (Bilbo) Iritzi artikulugilea da.
Teresa Daniel Innerarity filosofoarekin ezkonduta dago eta bi seme ditu: Javier eta Jon.

## Argitalpenak

* Manual para cuentistas: El arte y el oficio de contar historias, Penintsula, 1998, 232 or.
* La teoría poética de Miguel de Unamuno, Eunsa arg., 1996, 258 orr.

## Erreferentziak

* ↑ Euskal herritar horren aukera pertsonala da euskal abizen horiek Imízcoz eta Beunza formekin idaztea. Izan ere, Euskaltzaindiak euskara batuan Imizkotz eta Beuntza idatzi behar direla arautu du. Ikus Euskal Onomastikaren Datutegia.
* 1 2 Iñigo, González. (2022-11-06). Teresa Imízcoz: "Gestionar las emociones es fundamental incluso para el éxito académico". Pamplona, 5-6 or..
* 1 2 Teresa Imízcoz releva a Carmen Jusué en la UNED de Pamplona. Pamplona 2022-07-27.
* ↑ Teresa Imízcoz Beunza. Bilbao.
* ↑ P. de Nanclares, Nerea. (2012-05-21). Teresa Imízcoz: «En este país no se ha valorado la formación y así estamos». Vitoria.
* ↑ Teresa Imízcoz Beunza. Bilbao 2019-06-05.
* ↑ Diócesis de Coria-Cáceres. (2022-05-23). La extremeña Cecilia Pilar, nueva presidenta de Manos Unidas. Cáceres.
* ↑ Castilla, Amelia. (2002-11-02). Secretos de la escritura. Madrid.

## Kanpo estekak

* Datuak: Q113355105
# Cortinarius bibulus

Cortinarius bibulus Cortinariaceae familiako onddo espezie bat da.
Sinonimoak: Gomphos bibulus, Cortinarius pulchellus, Cortinarius americanus, Hydrocybe bibula.

## Deskribapena

Kapela: 0,5 eta 1,5 cm bitarteko diametrokoa, oso txikia, konikoa, zabaldu-titiduna, gris-more iluna, edo more iluna, fibriloso samarra ertzean.
Orriak: Zabal, hasieran urdin-moreak, gero herdoil kolorekoak.
Hanka: Luzanga zuzena edo okerra; more iluna, fibriloso samarra; zurbilagoa oinarrian, arrosa-purpura kolorekoa. Errezelak espiral formako eremu zurixkak eta fibrilosoak eratzen ditu batzuetan.
Haragia: Kolore berekoa.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Bibulus epitetoa latinetik dator, eroso edaten duena, esan nahi duen, “bibulus” hitzetik. Eremu zingiratsuetan hazten delako.

## Jangarritasuna

Interes gastronomikorik gabea.

### Nahasketa arriskua

Lur zingiratsuetan eta haltzen azpian agertzen delako ezagutzen da. Hau da aurki daitekeen Cortinarius txikiena.

## Sasoia eta lekua

Eremu zingiratsuetan, haltzen urkien eta lizarren azpian. Urria

### Banaketa eremua

Kanada, Alaska, Ameriketako Estatu Batuak, Mexiko, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 235 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Cortinarius bibulus: GBIF—the Global Biodiversity Information Facility.

## Kanpo estekak

* Datuak: Q10715888
* Multimedia: Cortinarius bibulus / Q10715888
# Euskal Herriko Karlista Alderdia

Euskalherriko Karlista Alderdia, EKA (gaztelaniaz: Partido Carlista de Euskalherría) Hego Euskal Herriko alderdi politiko karlista ezkertiarra da.
E.K.A.k-Euskal Herriko Karlista Alderdiak, ia bi mendeko bizia du Alderdi Karlistaren barruan, izen honen zama historikoaren kontzientea da, eta kendutako Askatasuna berreskuratzeko Herri baten ahaleginen jarraitzaile hartzen du bere burua, eta denboren eskakizunei egokitzen saiatzen da.
Askatasunen berreskurapenaren guda luzean, eta denboran zehar, zenbait goiburu edo printzipio erabili izan dira historian zehar laguntza moduan; “Jaungoikoa, Aberria, Erregea”, hasieran; “Jaungoikoa, Aberria, Foruak, eta Erregea”, gero, eta egun “Askatasuna, Sozialismoa, Federalismoa, Autogestioa“; bakoitzaren eta guztion xedea gizon eta emakume pertsona egiten duen Askatasuna lortzeko izanik, besteon askatasuna muga bakarra izango litzateke, besterik ez; honek , askatasun politikoa, soziala eta ekonomikoa eskatzen du. Hau lortzeko baliabide baketsu, legalak eta demokratikoen bidez, egungo eta etorkizuneko iharduera ezartzen du Euskal Herriko Karlista Alderdiak, E.K.A.k.
Alderdi guztiz subiranoa da, Estatuko beste alderdi karlistekin federatuta dago Alderdi Karlistan. Gizarte aske, demokratiko eta zuzenagoa lortzea aldarrikatzen du libre eta borondatezko itun baten bidez, Estatuko Herri guztien artean egina.
1976ko Aberri Eguna antolatu zuten erakundeetako bat izan zen zenbait euskal alderdi ezker independentistakin (ETA (m eta pm), EHAS, LAIA eta LAB) eta espainiar alderdi ezker iraultzailekin (MC, LCR eta ORT) batera. 1977ko otsailean Euskal Erakunde Herritarraren sorreran parte hartu zuen.

## Erreferentziak

* ↑ Letamendia, Francisco. Carlismo y lucha antifranquista: el Aberri Eguna de 1976. in: Breve historia de Euskadi..

## Kanpo estekak

* E.K.A.ren webgunea
* Datuak: Q3573531